**RÁMCOVÁ DOHODA č. ......./2019/SÚZA**

**o poskytovaní služieb osobnej cestnej dopravy**

*uzavretá podľa § 269 ods. 2 zákona č. 513/1991 Zb. Obchodného zákonníka v platnom znení*

*medzi nasledovnými zmluvnými stranami:*

**Odberateľ:** **Správa účelových zariadení**

 so sídlom Pražská 7, 811 04 Bratislava

 IČO: 308 06 101

DIČ: 2020799341

IČ DPH: SK2020799341

 zastúpený: JUDr. Zdenka Uškovitšová, riaditeľka

 Bankové spojenie: Štátna pokladnica

 Číslo účtu: 7000073375/8180

 (ďalej ako „Odberateľ“)

a

**Dodávateľ:**

so sídlom

 IČO:

DIČ:

IČ DPH:

 zastúpený:

 Bankové spojenie:

 Číslo účtu:

 (ďalej ako „Dodávateľ“)

(Odberateľ a Dodávateľ spolu ďalej ako „Zmluvné strany“)

**Preambula**

1. Zmluvné strany uzatvárajú túto zmluvu, v ktorej si stanovujú rámcové podmienky svojej spolupráce spočívajúcej v poskytovaní služieb osobnej cestnej dopravy Odberateľovi Dodávateľom, podľa podmienok dohodnutých touto zmluvou.
2. Zmluvné strany vyhlasujú, že cieľom ich spolupráce podľa tejto zmluvy je poskytnúť Odberateľovi Dodávateľom služby najvyššej kvality v rozsahu podľa tejto zmluvy, za účelom spokojnosti Odberateľa.

**Článok I.**

**Predmet zmluvy**

* 1. Predmetom zmluvy je zabezpečenie nepravidelnej osobnej prepravy osôb a batožiny v rámci Slovenskej republiky, preprava z európskych krajín (najmä z letiska Schwechat) a to pre potreby Odberateľa.
	2. Preprava bude dodávateľom poskytovaná dopravnými prostriedkami:

- veľkokapacitné autobusy (minimálna kapacita: 49 osôb)

- minibusy (minimálna kapacita: 20 osôb)

- minivany (minimálna kapacita: 7 osôb)

 **Článok II.**

**Základné požiadavky**

2.1 Vozidlá Dodávateľa musia byť bez viditeľných vonkajších reklám a označenia spoločnosti, bez viditeľného poškodenia exteriéru a interiéru, čisté a klimatizované. Objednávateľ je oprávnený požadovať označenie vozidiel tabuľkou, ktorej obsah určí (názov podujatia a podobne).

2.2 Všetky vozidlá Dodávateľa musia spĺňať požiadavky stanovené zákonmi a príslušnými právnymi predpismi platnými na území SR a v krajinách, v ktorých budú jazdiť v zmysle tejto zmluvy.

2.3 Vodiči Dodávateľa sú držiteľmi príslušného vodičského oprávnenia s minimálne 3 ročnou praxou vo vedení motorových cestných vozidiel. V prípade požiadavky Objednávateľa sú povinní absolvovať bezpečnostnú previerku.

2.4 Vodiči Dodávateľa sú povinní byť odetý v odevoch pozostávajúcich z obleku, košele a kravaty.

2.5 Dodávateľ sa zaväzuje poskytovať služby uvedené v tejto zmluve 24 hodín denne po celý čas trvania zmluvy.

2.6 Pod pojmom stojné sa rozumie čas, kedy vodič vozidla použitého na predmet plnenia zmluvy nevykonáva prepravu, ale čaká medzi jednotlivými objednanými transfermi v rámci príslušného dňa na ďalšiu prepravu podľa objednávky. V cene stojného sú zahrnuté čas čakania, poplatky za státie – parkovné, náhrada za stratu času a všetky ostatné výdavky vzniknuté pri poskytovaní služby bez ohľadu na dĺžku čakania.

2.7 Dodávateľ je povinný na požiadanie Objednávateľa zabezpečiť 1 – 4 motorové vozidlá s vodičmi na základe objednávky Objednávateľa doručenej Dodávateľovi minimálne 36 hodín pred požadovaným dátumom a časom plnenia, so zreteľom na miesto plnenia.

2.8 Dodávateľ je povinný na požiadanie Objednávateľa zabezpečiť 5 - 9 vozidiel s vodičmi na základe objednávky Objednávateľa doručenej Dodávateľovi minimálne 48 hodín pred požadovaným dátumom a časom plnenia, so zreteľom na miesto plnenia.

2.9 Dodávateľ je povinný na požiadanie Objednávateľa zabezpečiť viac ako 9 vozidiel s vodičmi na základe objednávky Objednávateľa doručenej Dodávateľovi minimálne 60 hodín pred požadovaným dátumom a časom plnenia, so zreteľom na miesto plnenia.

2.10 Dodávateľ je povinný na požiadanie Objednávateľa zabezpečiť 2 motorové vozidlá s vodičmi na základe objednávky Objednávateľa doručenej Dodávateľovi minimálne 3 hodiny pred požadovaným dátumom a časom plnenia, so zreteľom na miesto plnenia v Bratislave.

2.11 Dodávateľ je povinný na požiadanie Objednávateľa zabezpečiť motorové vozidlo s vodičom v nevyhnutných a naliehavých prípadoch ihneď, priamo prostredníctvom telefonického dohovoru cez operátora Dodávateľa.

2.12 Dodávateľ je povinný zabezpečiť motorové vozidlá s vodičmi v určenom čase, mieste a v počte stanovenom v objednávke Objednávateľa.

2.13 Vodiči Dodávateľa sú povinní ovládať jazdu v kolóne riadenej policajným sprievodom, po trase stanovenej príslušníkmi Policajného zboru Slovenskej republiky, ak bude nimi trasa určovaná.

2.14 Dodávateľ je povinný zabezpečiť služby dispečera, ktorý počas trvania podujatia, ktoré bude trvať dlhšie ako 1 deň, bude v režime 24/7 prijímať požiadavky objednávateľa a koordinovať vodičov objednaných motorových vozidiel.

 **Článok III.**

**Osobitné podmienky zmluvy**

3.1 Dodávateľ na základe písomnej objednávky, ktorú mu elektronickou poštou zašle Objednávateľ, zabezpečí prepravu fyzických osôb určených Objednávateľom, a to najmä členov zahraničných delegácií, zamestnancov Objednávateľa, diplomatov a ďalších osôb určených Objednávateľom, motorovými vozidlami podľa tejto zmluvy.

3.2 Objednávka sa považuje za prijatú momentom doručenia elektronického potvrdenia Dodávateľa o prijatí objednávky adresovaného Objednávateľovi. Dodávateľ je povinný doručiť elektronické potvrdenie o prijatí objednávky bezodkladne po obdržaní objednávky.

3.3 Skutočný rozsah využitia všetkých vozidiel závisí od objednávok Objednávateľa. Objednávateľ nie je povinný objednať celý predpokladaný rozsah využitia všetkých vozidiel uvedený v prílohe č. 1.

3.5 Dodávateľ aj Objednávateľ sa zaväzujú vzájomne si oznámiť kontaktné údaje osôb zabezpečujúcich vzájomnú komunikáciu – meno a priezvisko, telefonický kontakt, e-mailovú adresu do 2 dní od nadobudnutia účinnosti zmluvy.

3.6 Dodávateľ je povinný byť poistený pre prípad zodpovednosti za škodu spôsobenú cestujúcim a tretím osobám. Objednávateľ požaduje od Dodávateľa povinnosť mať po celú dobu platnosti zmluvy uzatvorené platné úrazové poistenie osôb vo vozidle, poistenie pre prípad škody na zdraví, ujme na zdraví, respektíve usmrtení pri výkone objednanej prepravy.

3.7 Poistenie hradí Dodávateľ. Kópie platných poistných zmlúv musia byť súčasťou zmluvy. Dodávateľ do 5 dní od uzavretia zmluvy predloží Objednávateľovi kópie predmetných poistných zmlúv.

3.8 Dodávateľ je povinný do 5 dní od nadobudnutia účinnosti zmluvy oznámiť Objednávateľovi číslo účtu spoločnosti Dodávateľa, na ktoré budú poukazované platby za plnenie tejto zmluvy.

3.9 Objednávateľ je oprávnený objednať služby v rozsahu podľa aktuálnych potrieb. Objednávateľ sa zaväzuje zaplatiť Dodávateľovi za riadne plnenie, poskytnuté na základe čiastkovej výzvy (objednávky) cenu zodpovedajúcu splnenému rozsahu plnenia. Pre výpočet ceny za poskytnuté služby budú použité jednotkové ceny podľa cenovej ponuky dodávateľa (príloha č. 1) a rozsah (počet hodín) skutočne poskytnutého plnenia.

3.10 Objednávateľ uhradí cenu za poskytnuté plnenie počas predchádzajúceho kalendárneho mesiaca na základe riadne vystavenej a doručenej faktúry. Prílohou faktúry bude protokol o poskytnutí služby, podpísaný oprávnenou osobou za Dodávateľa a Objednávateľa.

3.11 Dodávateľ vyhotoví faktúru za realizované služby raz mesačne, pričom faktúra je splatná do 30 dní odo dňa jej doručenia do podateľne Objednávateľa. Objednávateľ preddavky neposkytuje.

3.12 Prílohou faktúry je zoznam objednávok za príslušný mesiac, v ktorom boli poskytnuté služby, potvrdený Objednávateľom a informácia o poskytnutom plnení v rámci jednotlivých objednávok.

3.13 V prípade, ak faktúra nespĺňa požadované kritériá, je Objednávateľ oprávnený vrátiť faktúru Dodávateľovi na prepracovanie v lehote splatnosti faktúry. V prípade vrátenia faktúry na prepracovanie plynie Objednávateľovi nová lehota splatnosti až dňom doručenia prepracovanej faktúry podľa usmernenia Objednávateľa.

3.14 V prípade poruchy, alebo akejkoľvek závady na vozidle (prípadne zásahu vyššej moci) je Dodávateľ povinný zabezpečiť bezodkladne náhradné vozidlo spĺňajúce požiadavky podľa tejto zmluvy spolu s náhradným vodičom. Ak Dodávateľ nezabezpečí náhradu v termíne stanovenom Objednávateľom, má Objednávateľ právo zabezpečiť náhradnú dopravu na náklady Dodávateľa.

3.15 Objednávateľ je prostredníctvom poverenej osoby oprávnený odmietnuť (telefonicky alebo osobne) pridelené vozidlo alebo vodiča, ak akýmkoľvek spôsobom vozidlo, respektíve vodič nespĺňajú požiadavky tejto zmluvy. Dodávateľ je povinný zabezpečiť bezodkladne náhradné vozidlo alebo vodiča. Ak Dodávateľ nezabezpečí náhradu v termíne stanovenom Objednávateľom, má Objednávateľ právo zabezpečiť náhradnú dopravu na náklady Dodávateľa.

3.16 Cena za hodinu prepravy uvedená v cenovej ponuke dodávateľa (príloha č. 1) zahŕňa úhradu všetkých nákladov spojených s prepravou osôb, t.j. dopravné náklady, náklady na pohonné hmoty, mzdové náklady vodiča, prístavné, diaľničné poplatky, mýta a ostatné poplatky v súvislosti s výkonom služby.

3.17 Cena za všetky kategórie prepravy a za stojné je považovaná ako konečná za celý rozsah poskytovaných služieb, bez možnosti jej navýšenia. Cena za stojné sa bude účtovať podľa času státia za každú začatú hodinu čakania.

3.18 Dodávateľ je na požiadanie Objednávateľa povinný doložiť k faktúre doklad potvrdzujúci relevantnosť a oprávnenosť nároku fakturovať realizované služby vzájomne dohodnutou a akceptovanou formou kontroly faktúr a zároveň vytlačenú e-mailovú objednávku spolu s odhadovanými nákladmi, ktoré boli Objednávateľovi zaslané pred vykonaním jazdy.

3.19 Periodicita zasielania čiastkových výziev (objednávok) na plnenie počas platnosti Rámcovej dohody je závislá od potrieb Objednávateľa.

3.20 Dodávateľ zodpovedá Objednávateľovi za škodu spôsobenú nekvalitným poskytovaním služby, omeškaním a porušením povinností pri výkone služby.

3.21 Na Dodávateľa sa pri plnení predmetu zmluvy vzťahuje zodpovednosť za škodu spôsobenú prevádzkou dopravných prostriedkov v súlade s Občianskym zákonníkom v platnom a účinnom znení, a to najmä v prípade, ak prepravovaným osobám vznikne ujma na zdraví alebo škoda na batožinách prepravovaných spoločne s nimi, alebo na veciach, ktoré mali tieto osoby pri sebe.

3.22 Reklamáciu na kvalitu, odbornú úroveň poskytnutej služby, resp. nezabezpečenia služby včas (maximálna doba meškania 20 minút), alebo vôbec, Objednávateľ písomne uplatní u Dodávateľa ihneď po skočení danej služby, najneskôr do 7 pracovných dní odo dňa, kedy sa akcia konala, alebo mala konať.

3.23 Za písomne uplatnenú reklamáciu sa považuje aj elektronická forma uplatnenia, ktorá bude následne potvrdená písomnou reklamáciou doporučene zaslanou Dodávateľovi s doručenkou. V takomto prípade sa reklamácia považuje za uplatnenú okamihom jej doručenia v elektronickej forme a týmto okamihom začína plynúť lehota na uplatnenie reklamácie.

3.24 V prípade porušenia povinnosti Dodávateľa dodať, poskytnúť alebo vykonať celé plnenie riadne a včas podľa zmluvy, je Objednávateľ oprávnený požadovať od Dodávateľa zaplatenie zmluvnej pokuty vo výške 0,5 % ceny plnenia pripadajúcej na príslušnú ucelenú časť plnenia, ktorej sa takéto porušenie týka, denne. Nárok Objednávateľa na plnú náhradu škody tým nebude dotknutý.

3.25 Uvedené nezbavuje Objednávateľa práva uplatniť si v prípade poskytnutia služieb nepravidelnej prepravy osôb v rozpore s požiadavkami Objednávateľa a uplatnenej reklamácie zmluvnú sankciu alebo si uplatniť primeranú zľavu zo zmluvnej ceny a to až do výšky 50 % z ceny konkrétnej služby.

3.26 Zmluvnú pokutu je Dodávateľ povinný uhradiť do pätnástich dní odo dňa doručenia odôvodnenej výzvy na zaplatenie zmluvnej pokuty.

**Článok IV.**

**Doba trvania zmluvy**

4.1 Zmluva sa uzatvára na dobu 36 mesiacov alebo do vyčerpania finančného limitu ................................ *(podľa cenovej ponuky úspešného uchádzača)* EUR bez DPH.

4.2 Právny vzťah zmluvných strán založený touto zmluvou sa končí vzájomnou dohodou zmluvných strán, výpoveďou z akéhokoľvek dôvodu, alebo aj bez udania dôvodu s jednomesačnou výpovednou lehotou.

4.3 Výpoveď musí byť písomná a musí byť preukázateľne doručená druhej zmluvnej strane.

**Článok V.**

**Doba trvania zmluvy**

5.1 Celková cena za plnenia podľa tejto Rámcovej dohody na základe všetkých objednávok nesmie presiahnuť finančný limit plnenia vo výške ............................. EUR bez DPH (slovom ...................................................... EUR bez DPH) *(podľa cenovej ponuky úspešného uchádzača)*.

5.2 Poskytovateľ sa zaväzuje uhradiť za prepravu vykonanú každým vozidlom použitým na plnenie predmetu Rámcovej dohody cenu podľa cenníka podľa prílohy č. 1 tejto Rámcovej dohody. Ak sa poskytne plnenie, na ktoré sa viaže povinnosť platiť DPH, Poskytovateľ je povinný vyúčtovať k cene za hodinu aj DPH podľa platných právnych predpisov.

 **Článok VI.**

**Riešenie sporov**

6.1 Zmluvné strany sa budú usilovať o zmierlivé riešenie všetkých sporov spojených s touto zmluvou. V prípade, ak nedôjde k urovnaniu sporov zmierom, spor bude rozhodovať súd miestne a vecne príslušný podľa príslušných ustanovení Občianskeho súdneho poriadku v platnom znení.

6.2 Právne vzťahy touto zmluvou výslovne neupravené sa riadia príslušnými ustanoveniami Obchodného zákonníka v platnom znení, ako aj ostatnými príslušnými všeobecne záväznými právnymi predpismi SR.

Článok VII.

Záverečné ustanovenia

7.1 Táto zmluva sa uzatvára na dobu 36 mesiacov odo dňa jej podpísania alebo do vyčerpania finančného limitu ............................. *(podľa cenovej ponuky úspešného uchádzača)* EUR bez DPH.

7.2 Túto zmluvu je možné meniť a dopĺňať len na základe dohody zmluvných strán, ktorá bude mať formu písomného dodatku k tejto zmluve, podpísaného oprávnenými zástupcami oboch zmluvných strán.

7.3 Zmena identifikačných údajov spoločnosti zapisovaných do obchodného registra (napr. sídla, zástupcu), ako aj číslo účtu, zmeny útvaru zodpovedného za uzatvorenie a plnenie zmluvy alebo zmena kontaktných osôb sa nebudú považovať za zmeny vyžadujúce si uzavretie dodatku k tejto zmluve. Zmluvná strana je povinná zmeny týchto údajov – v závislosti od okolností prípadu - oznámiť druhej zmluvnej strane bez zbytočného odkladu písomne, najneskôr však 10 dní pred prijatím zmeny, alebo do 10 dní po vzniku účinnosti zmeny (registrácia).

7.4 Táto zmluva sa vyhotovuje v štyroch rovnopisoch, pričom Objednávateľ a Dodávateľ obdržia po dvoch rovnopisoch.

7.5 Zmluva nadobúda platnosť jej podpisom zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

7.6 Neoddeliteľnými prílohami tejto zmluvy sú

 1) Cenová ponuka Dodávateľa.

7.7 Zmluvné strany výslovne prehlasujú, že si túto zmluvu prečítali, bola spísaná podľa ich skutočnej a slobodnej vôle, jej obsahu porozumeli a na znak súhlasu oprávnení zástupcovia zmluvných strán pripájajú svoje vlastnoručné podpisy.

V Bratislave, dňa .................................

Za Dodávateľa: Za Objednávateľa:

 Správa účelových zariadení

 JUDr. Zdenka Uškovitšová

 riaditeľka SÚZA